REPUBLIKA SRBIJA

NARODNA SKUPŠTINA

01 Broj 06-2/364-21

10. septembar 2021. godine

B e o g r a d

**Z A P I S N I K**

**SEDNICE DVANAESTOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 10. SEPTEMBRA 2021. GODINE**

Sednica je počela u 10 časova i 25 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 111 narodnih poslanika, a primenom elektronskog sistema za glasanje utvrđeno je da je u sali prisutan 141 narodni poslanik, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine, u skladu sa članom 49. Zakona o Narodnoj skupštini.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, prof. dr Dragoljub Acković, Dušan Bajatović, Arđend Bajrami, Nadije Bećiri, Josip Broz, Jelisaveta Veljković, Mladen Grujić, Milovan Drecun, Vladimir Đukanović, Milan Đurica, Ninoslav Erić, Vladan Zagrađanin, Marko Zeljug, Marija Jevđić, mr Jadranka Jovanović, Aleksandar Jugović, Šaip Kamberi, Ana Karadžić, Dragomir Karić, Nandor Kiš, Vesna Knežević, Jovan Kolundžija, Marijana Krajnović, Nikola Lazić, Sofija Maksimović, Ljubomir Marić, Dragan D. Marković, Uglješa Marković, dr Aleksandar Martinović, Rajka Matović, Jelena Mijatović, Goran Milić, Aleksandar Mirković, Nataša Mihailović-Vacić, Marko Mladenović, Milutin Mrkonjić, Olivera Nedeljković, Jasmina Obradović, prof. dr Aleksandra Pavlović Marković, Jovan Palalić, Biljana Pantić Pilja, Zoltan Pek, Đuro Perić, Tihomir Petković, Mira Petrović, Tamara Pilipović, Milena Popović, Misala Premenković, Marina Raguš, Dijana Radović, Predrag Rajić, Vesna Ranković, Vesna Stambolić, prof. dr Goran Tasić, Ivan Tasovac, Smilja Tišma, prof. dr Jahja Fehratović, Dubravka Filipovski, Aleksandar Čotrić, Adam Šukalo, Aco Petrović, Ljiljana Kuzmanović-Vujaković, Marina Mirković, Predrag Milošević i Radovan Arežina.

Predsednik je, saglasno članu 87. stav 2. Poslovnika Narodne skupštine, obavestio da je ova sednica sazvana izuzetno za petak, dakle mimo dana utvrđenih članom 87. stav 1. Poslovnika, zbog potrebe da Narodna skupština što pre razmotri predloge zakona iz dnevnog reda utvrđenog u Zahtevu Vlade.

Predsednik je podsetio da je sednica Dvanaestog vanrednog zasedanja Narodne skupštine Republike Srbije u Dvanaestom sazivu sazvana na Zahtev Vlade, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

**1. Predlog zakona o potvrđivanju Sporazuma između Vlade Republike Srbije i Vlade Savezne Republike Nemačke o ratnim memorijalima,** koji je podnela Vlada (broj 011-1485/21 od 27. avgusta 2021. godine),

**2. Predlog zakona o potvrđivanju Sporazuma između Vlade Republike Srbije i Vlade Republike Kipar o saradnji u oblasti zaštite od katastrofa,** koji je podnela Vlada (broj 011-1487/21 od 27. avgusta 2021. godine),

**3. Predlog zakona o potvrđivanju Odluke 2014/2 o izmeni Aneksa I Konvencije o prekograničnim efektima industrijskih udesa,** koji je podnela Vlada (broj 011-1484/21 od 27. avgusta 2021. godine).

Narodna skupština je, većinom glasova (od 142 prisutna narodna poslanika, 136 je glasalo za, a šest nije glasalo), prihvatila predlog narodnog poslanika dr Aleksandra Martinovića da se obavi:

**zajednički jedinstveni pretres o:**

**- Predlogu zakona o potvrđivanju Sporazuma između Vlade Republike Srbije i Vlade Savezne Republike Nemačke o ratnim memorijalima,** koji je podnela Vlada (broj 011-1485/21 od 27. avgusta 2021. godine),

**- Predlogu zakona o potvrđivanju Sporazuma između Vlade Republike Srbije i Vlade Republike Kipar o saradnji u oblasti zaštite od katastrofa,** koji je podnela Vlada (broj 011-1487/21 od 27. avgusta 2021. godine) i

**- Predlogu zakona o potvrđivanju Odluke 2014/2 o izmeni Aneksa I Konvencije o prekograničnim efektima industrijskih udesa,** koji je podnela Vlada (broj 011-1484/21 od 27. avgusta 2021. godine).

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Nikola Selaković, ministar spoljnih poslova, prof. dr Darija Kisić-Tepavčević, ministar za rad, zapošljavanje, boračka i socijalna pitanja, Aleksandar Vulin, ministar unutrašnjih poslova, Irena Vujović, ministar zaštite životne sredine, Aleksandar Dujanović, državni sekretar u Ministarstvu zaštite životne sredine, Zoran Lazić, sekretar Ministarstva unutrašnjih poslova, Maja Đorđević, vršilac dužnosti pomoćnika ministra za rad, zapošljavanje, boračka i socijalna pitanja, Aleksandra Imširagić Đurić, vršilac dužnosti pomoćnika ministra zaštite životne sredine, Sanja Stamenković, samostalni savetnik u Sektoru za upravljanje životnom sredinom i Danijela Bjelja iz Ministarstva za rad, zapošljavanje, boračka i socijalna pitanja.

Zatim je Narodna skupština prešla na rad po dnevnom redu sednice, odnosno na **zajednički jedinstveni pretres o predlozima zakona iz tačaka od 1. do 3**. **dnevnog reda**.

Predsednik je, saglasno članu 170. stav 1, a shodno članu 157. stav 2. Poslovnika Narodne skupštine, otvorio zajednički jedinstveni pretres o:

**- Predlogu zakona o potvrđivanju Sporazuma između Vlade Republike Srbije i Vlade Savezne Republike Nemačke o ratnim memorijalima,**

**- Predlogu zakona o potvrđivanju Sporazuma između Vlade Republike Srbije i Vlade Republike Kipar o saradnji u oblasti zaštite od katastrofa** i

**- Predlogu zakona o potvrđivanju Odluke 2014/2 o izmeni Aneksa I Konvencije o prekograničnim efektima industrijskih udesa.**

Uvodno izlaganje o predlozima zakona podneo je predstavnik predlagača Nikola Selaković, ministar spoljnih poslova.

U zajedničkom jedinstvenom pretresu učestvovali su narodni poslanici: Milanka Jevtović Vukojičić, izvestilac Odbora za rad, socijalna pitanja, društvenu uključenost i smanjenje siromaštva, Aleksandar Marković, izvestilac Odbora za odbranu i unutrašnje poslove, prof. dr Ljubinko Rakonjac, izvestilac Odbora za zaštitu životne sredine, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Života Starčević, zamenik predsednika Poslaničke grupe JEDINSTVENA SRBIJA (JS), Danijela Veljović, predstavnik Poslaničke grupe Socijaldemokratska partija Srbije, Stefan Krkobabić, predstavnik Poslaničke grupe PUPS - „Tri P“, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Đorđe Komlenski, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javio ministar Nikola Selaković), Samir Tandir, Marijan Rističević, mr Đorđe Kosanić (povodom čijeg izlaganja se za reč javio ministar Nikola Selaković), Milija Miletić, Slavenko Unković, dr Boris Bursać, Milanka Jevtović Vukojičić, Miodrag Linta, Tomislav Janković, Ivan Ribać, Viktor Jevtović, doc. dr Ilija Životić, Milan Jugović i Luka Kebara.

Zatim je predsedavajući Radovan Tvrdišić, potpredsednik Narodne skupštine zaključio zajednički jedinstveni pretres o predlozima zakona iz tačaka od 1. do 3. dnevnog reda.

Predsedavajući je, saglasno članu 87. stav 5. Poslovnika, odredio petak, 10. septembar 2021. godine, sa početkom u 15,00 časova, kao Dan za glasanje o tačkama dnevnog reda sednice Dvanaestog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da je u sali prisutno 155 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE SAVEZNE REPUBLIKE NEMAČKE O RATNIM MEMORIJALIMA**

Narodna skupština je, većinom glasova svih narodnih poslanika (od 161 prisutnog narodnog poslanika, 160 je glasalo za, a jedan nije glasao), usvojila Predlog zakona o potvrđivanju Sporazuma između Vlade Republike Srbije i Vlade Savezne Republike Nemačke o ratnim memorijalima, u celini.

**2. tačka dnevnog reda - PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE REPUBLIKE KIPAR O SARADNjI U OBLASTI ZAŠTITE OD KATASTROFA**

Narodna skupština je, većinom glasova svih narodnih poslanika (od 162 prisutna narodna poslanika, 162 su glasala za), usvojila Predlog zakona o potvrđivanju Sporazuma između Vlade Republike Srbije i Vlade Republike Kipar o saradnji u oblasti zaštite od katastrofa, u celini.

**3. tačka dnevnog reda - PREDLOG ZAKONA O POTVRĐIVANjU ODLUKE 2014/2 O IZMENI ANEKSA I KONVENCIJE O PREKOGRANIČNIM EFEKTIMA INDUSTRIJSKIH UDESA**

Narodna skupština je, većinom glasova svih narodnih poslanika (od 162 prisutna narodna poslanika, 162 su glasala za), usvojila Predlog zakona o potvrđivanju Odluke 2014/2 o izmeni Aneksa I Konvencije o prekograničnim efektima industrijskih udesa, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Dvanaestog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 15 časova i pet minuta.

GENERALNI SEKRETAR PREDSEDNIK

 Veljko Odalović Ivica Dačić